CELEX: E2015J0035
Language: el
Date: 2016-08-02 00:00:00
Title: Απόφαση του Δικαστηρίου, της 2ας Αυγούστου 2016, στην υπόθεση E-35/15 — Εποπτεύουσα Αρχή της ΕΖΕΣ κατά του Βασιλείου της Νορβηγίας (Παράλειψη κράτους της ΕΖΕΣ να εκπληρώσει τις υποχρεώσεις του — Οδηγία 2000/59/ΕΚ σχετικά με τις λιμενικές εγκαταστάσεις παραλαβής αποβλήτων πλοίου και καταλοίπων φορτίου)

13.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 120/24
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 2ας Αυγούστου 2016
   στην υπόθεση E-35/15
   Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Παράλειψη κράτους της ΕΖΕΣ να εκπληρώσει τις υποχρεώσεις του — Οδηγία 2000/59/ΕΚ σχετικά με τις λιμενικές εγκαταστάσεις παραλαβής αποβλήτων πλοίου και καταλοίπων φορτίου)
   (2017/C 120/12)
   Στην υπόθεση E-35/15, Εποπτεύουσα Αρχή της ΕΖΕΣ κατά του Βασιλείου της Νορβηγίας — ΠΡΟΣΦΥΓΗ με αίτημα να αναγνωριστεί ότι το Βασίλειο της Νορβηγίας παρέλειψε να εκπληρώσει τις υποχρεώσεις που υπέχει βάσει της Πράξης που αναφέρεται στο σημείο 56θ του παραρτήματος XIII της συμφωνίας για τον Ευρωπαϊκό Οικονομικό Χώρο (οδηγία 2000/59/ΕΚ του Ευρωπαϊκού Κοινοβουλίου και του Συμβουλίου, της 27ης Νοεμβρίου 2000, σχετικά με τις λιμενικές εγκαταστάσεις παραλαβής αποβλήτων πλοίου και καταλοίπων φορτίου) παραλείποντας i) να καταρτίσει και να εφαρμόσει κατάλληλο πρόγραμμα παραλαβής και διακίνησης αποβλήτων για κάθε λιμένα, όπως απαιτείται από το άρθρο 5 παράγραφος 1 της οδηγίας 2000/59/ΕΚ· ii) να αξιολογήσει και να εγκρίνει το πρόγραμμα παραλαβής και διακίνησης αποβλήτων, να παρακολουθήσει την εφαρμογή του και να διασφαλίσει την επανέγκρισή του τουλάχιστον ανά τριετία, όπως απαιτείται από το άρθρο 5 παράγραφος 3 της οδηγίας 2000/59/ΕΚ· και iii) να εξασφαλίσει τη διάθεση λιμενικών εγκαταστάσεων παραλαβής σε όλους τους λιμένες της Νορβηγίας κατάλληλους να καλύπτουν τις ανάγκες των πλοίων που χρησιμοποιούν συνήθως τους λιμένες, χωρίς να γίνεται αιτία αδικαιολόγητης καθυστέρησης των πλοίων, όπως απαιτείται από το άρθρο 4 παράγραφος 1 της οδηγίας 2000/59/ΕΚ, το Δικαστήριο, αποτελούμενο από τους Carl Baudenbacher, πρόεδρο (εισηγητή δικαστή), Per Christiansen και Páll Hreinsson, δικαστές, εξέδωσε απόφαση στις 2 Αυγούστου 2016, το διατακτικό της οποίας έχει ως εξής:
   Το Δικαστήριο:
   
               1.
            
            
               αναγνωρίζει ότι το Βασίλειο της Νορβηγίας παρέλειψε να εκπληρώσει τις υποχρεώσεις που υπέχει βάσει της Πράξης που αναφέρεται στο σημείο 56θ του παραρτήματος XIII της συμφωνίας για τον Ευρωπαϊκό Οικονομικό Χώρο (Οδηγία 2000/59/ΕΚ του Ευρωπαϊκού Κοινοβουλίου και του Συμβουλίου, της 27ης Νοεμβρίου 2000, σχετικά με τις λιμενικές εγκαταστάσεις παραλαβής αποβλήτων πλοίου και καταλοίπων φορτίου) εντός της ταχθείσας προθεσμίας,
               
                           α.
                        
                        
                           παραλείποντας να καταρτίσει και να εφαρμόσει κατάλληλο πρόγραμμα παραλαβής και διακίνησης αποβλήτων για κάθε λιμένα στη Νορβηγία, όπως απαιτείται από το άρθρο 5 παράγραφος 1 της οδηγίας 2000/59/ΕΚ·
                        
                     
                           β.
                        
                        
                           παραλείποντας να αξιολογήσει και να εγκρίνει το πρόγραμμα παραλαβής και διακίνησης αποβλήτων για όλους τους λιμένες στη Νορβηγία, να παρακολουθήσει την εφαρμογή του και να διασφαλίσει την επανέγκρισή του τουλάχιστον ανά τριετία, όπως απαιτείται από το άρθρο 5 παράγραφος 3 της οδηγίας 2000/59/ΕΚ· και
                        
                     
                           γ.
                        
                        
                           παραλείποντας να εξασφαλίσει τη διάθεση λιμενικών εγκαταστάσεων παραλαβής σε όλους τους λιμένες της Νορβηγίας κατάλληλους να καλύπτουν τις ανάγκες των πλοίων που χρησιμοποιούν συνήθως τους λιμένες, χωρίς να γίνεται αιτία αδικαιολόγητης καθυστέρησης των πλοίων, όπως απαιτείται από το άρθρο 4 παράγραφος 1 της οδηγίας 2000/59/ΕΚ.
                        
                     
         
               2.
            
            
               Διατάσσει το Βασίλειο της Νορβηγίας να καταβάλει τα δικαστικά έξοδα.